The Flight of the Phoenix (cinta de 1965)

:*Iste articlo ye sobre una cinta estausunidense de drama d'aventuras estrenada en 1965; ta atros usos, se veiga *'The Flight of the Phoenix** y **The Flight of the Phoenix (cinta)***.

***The Flight of the Phoenix*** (títol orichinal en [[Idioma anglés|anglés]], en [[Idioma aragonés|aragonés]] ***O vuelo d'o Phoenix***, estrenada en [[Aragón]] con o suyo títol traduciu enta lo [[Idioma castellano|castellano]] como ***El vuelo del Fénix**'') ye una [[cinta]] de [[cine estausunidense]] de [[cine de drama]] d'[[Cine d'aventuras|aventuras]] estrenada l'anyo [[1965]], dirichida por [[Robert Aldrich]] seguntes un [[guión adaptau]] por [[Lukas Heller]] (basau en a [[novela]] ''[[The Flight of the Phoenix (novela)|The Flight of the Phoenix]]'', que heba publicau [[Elleston Trevor]] l'anyo [[1965]]), con una [[banda sonora orichinal]] de [[Frank De Vol]], una [[dirección de fotografía]] de [[Joseph Biroc]] y una [[producción cinematografica]] de [[Robert Aldrich]] ta la [[productora cinematografica]] ''[[The Associates & Aldrich Company]]''. Fan parte de l'[[elenco]] d'a cinta, entre d'atros [[actor]]s, [[James Stewart]], [[Richard Attenborough]], [[Peter Finch]], [[Hardy Krüger]], [[Ernest Borgnine]], [[Ian Bannen]], [[Ronald Fraser]], [[Christian Marquand]], [[Dan Duryea]], [[George Kennedy]], [[Gabriele Tinti]], [[Alex Montoya]], [[Peter Bravos]], [[William Aldrich]] y [[Barrie Chase]].

''Frank Towns'' ye lo [[piloto]] d'un [[avión]] de transporte ''[[Fairchild C-82 Packet]]'' que marcha dende [[Jaghbub]] en o [[disierto de Libia]] dica [[Bengasi]], en [[Libia]], cuan una [[tormenta d'arena]] los fa fer una aterrizada forzada fuera de garra pista d'aterrizache, quedando l'avión danyau. Os pasacheros son o ''capitán Harris'' y lo ''sarchento Watson'' de l'[[exercito britanico]], o ''doctor Renaud'', [[Francia|francés]], l'[[Alemanya|alemán]] ''Heinrich Dorfmann'', un [[incheniero aeronautico]], ''Standish'', un contable d'una empresa [[Petrolio|petrolifera]] y bels treballadors mas d'ixa empresa, ''Trucker Cobb'', un [[capotaz]] con problemas de tensión nervosa, ''Ratbags Crow'', un [[Escocia|escocés]] banfollero, ''Carlos'' con o suyo mono, y ''Gabriele''. En l'accident mueren dos treballadors y ''Gabriele'' queda feriu en una [[garra]]. O problema ye que l'avión ye inutilizau, a radio no funciona, son luent d'a suya rota y ta minchar nomás tienen que una gran cantidat de [[dátil]]s ixutos. O ''capitán Harris'' marcha ta buscar un [[oasi]] encara que ''Watson'' fa creyer que no puet acompanyar-lo por una falsa lesión, acompanyau por ''Carlos'', y ''Cobb'', a qui no deixan marchar con éls por a suya inestabilidat, aproveita la nueit ta seguir-los pero muere de frío en o [[disierto]]. Días dimpués torna ''Harris'' solo, en bien mal estau. En ixe inte, l'incheniero alemán proposa construyir un avión reduciu en emplegando as partes de l'avión accidentau, dabant de l'escepticismo de ''Towns'', que heba estau piloto mientres a [[Segunda Guerra Mundial]], complicando-se encara mas cuan descubre que l'incheniero alemán mai no ha construyiu un avión real como toz creyeban, porque en realidat nomás fa que disenyar avions d'[[aeromodelismo]].

''The Flight of the Phoenix'' s'ambienta en a suya epoca actual ([[1965]]) en [[Libia]] y las suyas escenas se filmoron en o campo d'aviación Knob, d'o ''[[United States Army]]'', y atros puestos de [[California]] y en [[Yuma]] en [[Arizona]].

Se tracta d'una cinta que ha recibiu bels [[Lista de premios cinematograficos|premios]] y nominacions, en destacando dos nominacions a los [[Premios Oscar]] ([[Premio Oscar a lo Millor Actor Segundario|Millor Actor Segundario]] y [[Premio Oscar a lo Millor Montache|Millor Montache]]) en a suya [[38ena edición d'os Premios Oscar|38<sup>ena</sup> edición]], y tres nominacions a los [[Premios Globos d'Oro]] ([[Premio Globo d'Oro a la Millor Cinta Dramatica|Millor Cinta Dramatica]], [[Premio Globo d'Oro a lo Millor Actor Segundario|Millor Actor Segundario]] y [[Premio Globo d'Oro a la Millor Estrela Emerchent Masculina|Millor Estrela Emerchent Masculina]]) en a suya [[23ena edición d'os Premios Globos d'Oro|23<sup>ena</sup> edición]].

== Elenco ==


== Se veiga tamién ==
* [[Cine en 1965]].
* [[Cintas de 1965]].

== Referencias ==


== Vinclos externos ==
*  [https://www.imdb.com/title/tt0059183/ ''The Flight of the Phoenix''] en [[Internet Movie Database]].
*  [https://www.rottentomatoes.com/m/1007555-flight_of_the_phoenix ''The Flight of the Phoenix''] en [[Rotten Tomatoes]].
*  [https://www.tcm.com/tcmdb/title/75182/enwp ''The Flight of the Phoenix''] en [[TCM Movie]].
*  [https://catalog.afi.com/Catalog/moviedetails/22887 ''The Flight of the Phoenix''] en l**American Film Institute Catalog* de l*'American Film Institute''.